چه بازیں هورگواری ماں پاکستانءِ شمالی نیمگءَ بازیں نپرے بیران و بازینے بے‌جاه و بُندر بوت اَنت.
په سنی‌آنلاینءِ هالکاری پاکستانی رسانکاں، مرچی دوشنبه (16 فروردین1395) ءَ هال آرتگ که ماں ایالت “خیبر‌پختونخواه”ءِ “کوهستان”ءِ دمگ ترندیں هورگواری بوتگ و کَور و روداں هار کرتگ.
په هالکارانی هالءِ ردءَ چه اِے هور گواریءَ گیش چه 60 نپر بیراں بوتگ و بازینے گِس و لوگ هارءَ هراب کرتگ اَنت. لهتے هں انگتءَ گار اَنت. بازیں اولاکے/مالے (پس و گوک و…) هں هارءَ بارتگ.
چه هورگواریءَ راه هراب بوتگ اَنت، پمشا کمک و مدتءِ رسینگ په هورگپتگیناں سک بوتگ.
اپسوز اِنت که هر سال گوں موسمی هورانی رچگءَ ماں پاکستانءَ بازیں مردمے بیراں بیت. همے پیشی ماهءَ یکجاهے 42 نپر هورءَ کشتگ.